NÁVRH
UZNESENIE VLÁDY SLOVENSKEJ REPUBLIKY
č. ...
z ...

k návrhu koncepcie systému finančného riadenia Kohézneho fondu 

Číslo materiálu:		
Predkladateľ:	minister financií SR
	
Vláda
A.	schvaľuje
A.1.	návrh koncepcie systému finančného riadenia Kohézneho fondu 
B.	ukladá
ministrovi financií 
B.1.	v spolupráci s ministrom výstavby a regionálneho rozvoja, ministrom životného prostredia, ministrom dopravy, pôšt a telekomunikácií predložiť na rokovanie vlády SR aktualizovanú koncepciu systému finančného riadenia Kohézneho fondu
Termín: 30. september 2003
B.2.	v spolupráci s ministrom výstavby a regionálneho rozvoja, ministrom životného prostredia, ministrom dopravy, pôšt a telekomunikácií vypracovať podrobný popis riadenia a realizácie pomoci z Kohézneho fondu na všetkých úrovniach (audit trail) 
Termín: 28. február 2003
ministrovi výstavby a regionálneho rozvoja 
B.3.	v spolupráci s ministrom financií, ministrom životného prostredia, ministrom dopravy, pôšt a telekomunikácií vypracovať manuál pre výkon kontroly fyzickej realizácie projektov financovaných z Kohézneho fondu 
Termín: 31. júl 2003
ministrovi životného prostredia, ministrovi dopravy, pôšt a telekomunikácií
B.4.	určiť a oznámiť ministerstvu financií organizačný útvar ministerstva, ktorý bude plniť funkciu sprostredkovateľského orgánu pod platobným orgánom 
Termín: 31. október 2002
B.5.	vybudovať a sfunkčniť sprostredkovateľský orgán pod platobným orgánom na plnenie úloh v súlade s návrhom systému finančného riadenia Kohézneho fondu 
Termín: 30. jún 2003
		kontrolný termín štvrťročne
C.	odporúča
predsedovi Najvyššieho kontrolného úradu SR 
C.1 	vypracovávať prehlásenia o ukončení pomoci z Kohézneho fondu 
Termín: priebežne po vstupe Slovenskej republiky do Európskej únie
C.2	predložiť na rokovanie vlády novelu zákona č. 39/1993 Z. z. o Najvyššom kontrolnom úrade SR v znení neskorších predpisov, aby v súlade s novelou Najvyšší kontrolný úrad SR vypracovával prehlásenia o ukončení pomoci z Kohézneho fondu
Termín: 31. december 2002

Vykoná: 	minister financií
		minister výstavby a regionálneho rozvoja 
minister životného prostredia
minister dopravy, pôšt a telekomunikácií

Na vedomie:	predseda Najvyššieho kontrolného úradu SR